孖寶賽車系列

孖寶賽車系列係以任天堂旗下遊戲馬利奧系列人物為背景開發嘅賽車遊戲，第一隻遊戲喺1992年出。

遊戲簡介 
孖寶賽車係集合好多瑪利歐系列嘅人物做成嘅高卡車式賽車遊戲。架車撞埋一個道具箱可以得到一個道具，可以用嚟防禦、攻擊其他對手，亦可以用嚟同自己加速。每款遊戲都有多個可以一個人或多人玩嘅模式。

大獎賽模式：玩家要同電腦玩家喺唔同嘅獎盃賽進行比賽。所有版本都有呢四個盃：磨菇盃、花盃、星星盃同埋特別盃，喺近年既版本會收錄龜殼盃、香蕉盃、木葉盃、閃電盃，每個獎盃賽都有四條賽道。另外有三個速度設定，有啲遊戲重有「鏡像」模式，賽道會左右倒轉。玩家嘅總分只要攞第一就可以捧盃。喺每條賽道排名越前就攞到越多分，每條賽道第一名可以攞10分，所以一個獎盃賽最高可以攞40分。喺孖寶賽車 Wii 同 8代，因為競賽人數增加到12人嘅關係，每條賽道最多攞到15分，埋單最多60分。喺超級孖寶賽車、孖寶賽車Advance、孖寶賽車7 同埋 孖寶賽車8，賽道上有硬幣可以執，當執到十個或以上就上到極速。但如果架車撞到道具或者跌出賽道就會跌三粒硬幣。
 計時賽：玩家嘅目標係以最快時間完成賽道，玩家事先會有三個蘑菇，幾時都用得。當完成咗計時賽，遊戲就會記錄時間，如果破紀錄就會儲低記錄，第日再玩可以播返。
 VS.：容許多個人喺同一賽道對戰，孖寶賽車DS開始亦可以同電腦玩家對戰。
 Battle：喺一個場地對戰以達到目的，其中一個例子係整爆晒第啲車啲氣球。

系列

技術特點 
動態難度調控